এখ্লাসউদ্দিন আহমদ কবিতা মিলনসাগর Ekhlasuddin Ahmed Poetry Milansagar
কবি এখ্লাসউদ্দিন আহ্ মদ - প্রখ্যাত শিশুসাহিত্যিক ও ছড়াকার। তিনি জন্মগ্রহণ করেন অবিভক্ত
বাংলার (অধুনা ভারতের পশ্চিমবঙ্গের) অবিভক্ত চব্বিশ পরগনা জেলায়।
কবি ষাটের দশকে বাংলাদেশের জনপ্রিয় কিশোর পত্রিকা “টাপুর টুপুর”-এর সম্পাদক ছিলেন এবং
চট্টগ্রামের “বইঘর” প্রকাশনা সংস্থার মাধ্যমে বাংলাদেশের প্রকাশনা জগতে আধুনিকতার পরিচয়
রেখেছিলেন। মুক্তিযুদ্ধেও তাঁর সাহসী ভূমিকা ছিল। তিনি দীর্ঘদিন দৈনিক জনকণ্ঠে কাজ করেন।
তার উল্লেখযোগ্য গ্রন্থের মধ্যে রয়েছে, “ইকড়ি মিকড়ি”, “হাসির ছড়া মজার পড়া”, “কাটুম কুটুম”, “ছোট্ট
রঙিন পাখি”, "বাজাও ঝাঁঝর বাদ্যি" প্রভৃতি। তাঁর “এক যে ছিল নেংটি”, “তুনুর দুপুর”, “তুনুর হারানো
পুতুলগুলো”, “বৈঠকি ছড়া”, “প্রতিরোধের ছড়া” ইত্যাদি বাংলা শিশুসাহিত্যের সম্পদ। তাঁর সৃষ্ট চরিত্র “তুনু”
কয়েক প্রজন্মের শিশু-কিশোরদের প্রিয় চরিত্র হিসেবে স্বীকৃতি পেয়েছে।
তাঁর প্রাপ্ত সম্মাননার মধ্যে রয়েছে পশ্চিমবঙ্গ যুব পুরস্কার (১৯৬২), হেলসিংকি বিশ্ব যুব উৎসব পুরস্কার
(১৯৬২), বাংলা একাডেমি পুরস্কার (১৯৭১), আলাওল সাহিত্য পুরস্কার (১৯৮২), অগ্রণী ব্যাংক শিশুসাহিত্য
পুরস্কার (১৯৮৭), শিশু একাডেমি পুরস্কার (১৯৯৯), কবীর চৌধুরী শিশু সাহিত্য পুরস্কার (২০০৪), ইউরো
শিশু সাহিত্য পুরস্কার (২০০৭) প্রভৃতি। তিনি অকৃতদার ছিলেন।
আমরা মিলনসাগরে  কবি এখ্লাসউদ্দিন আহ্ মদ-এর কবিতা তুলে আগামী প্রজন্মের কাছে পৌঁছে দিতে
পারলে এই প্রচেষ্টার সার্থকতা।
উত্স - কবি নীরেন্দ্রনাথ চক্রবর্তী ও কবি সরল দে সম্পাদিত “পাঁচশো বছরের কিশোর কবিতা”
.             উইকিপেডিয়া
.            বিডিনিউজ২৪
.            দ্যডেইলিস্টার
কবি এখ্লাসউদ্দিন অহ্ মদ-এর মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ২৪.১.২০১৬
...